b'\n_START_ARTICLE_\nBara\xc5\xbe\n_START_PARAGRAPH_\nBara\xc5\xbe (fr. Barrage, njem. Sperre) ozna\xc4\x8dava zapreku ili sustav zapreka za sprije\xc4\x8davanje prodora neprijateljskih pomorskih, rije\xc4\x8dnih, zrakoplovnih i kopnenih snaga u odre\xc4\x91ena podru\xc4\x8dja ili oblasti._NEWLINE_Razlikuje se:_NEWLINE_- lu\xc4\x8dki bara\xc5\xbe - pojavio se kao rezultat iskustava iz Rusko-japanskog rata a upotrebljavan je za obranu od brzih i lakih torpednih \xc4\x8damaca. Usavr\xc5\xa1en je tijekom Prvog i Drugog svjetskog rata s ciljem obrane od podmornica i napada s specijalnim pomorskim ratnim sredstvima za brza i iznenadna djelovanja. Postavlja se i na obali i na moru a mo\xc5\xbee biti postavljen kao isturen ili izravno na ulazu u luku._NEWLINE_- pomorski bara\xc5\xbe \xe2\x80\x93 nastao je u Prvom svjetskom ratu kao mjera za\xc5\xa1tite koju je Antanta upotrebljavala za obranu od njema\xc4\x8dkih podmornica i krstarica. S njime se zatvaraju ve\xc4\x87a pomorska podru\xc4\x8dja. Mo\xc5\xbee imati stalan ili manevarski karakter i predstavlja posebnu mjeru daljne blokade neprijatelja, izvan neposrednog i u\xc4\x8dinkovitog djelovanja njegovih snaga. Postavlja se u morskim tjesnacima i prilazima. U njegovom postavljanju, osim sredstava za zaprije\xc4\x8davanje (mina, usidrenih protupodmorni\xc4\x8dkih mre\xc5\xbea, \xe2\x80\xa6) upotrebljavaju se i pomorske i zrakoplovne postrojbe s ciljem nadzora, otkrivanja i sprije\xc4\x8davanja prolaza neprijatelja kroz zapreku. (Otrantski bara\xc5\xbe, Doverski bara\xc5\xbe, Sjeverni bara\xc5\xbe\xe2\x80\xa6)_NEWLINE_- rije\xc4\x8dni bara\xc5\xbe \xe2\x80\x93 pojavio se u Ameri\xc4\x8dkom gra\xc4\x91anskom ratu a usavr\xc5\xa1en je u Prvom svjetskom ratu, kada ga je rumunjska rije\xc4\x8dna ratna flotila upotrijebila protiv austro-ugarske Dunavske flotile (Kalimo\xc4\x8dki rije\xc4\x8dni bara\xc5\xbe). Rije\xc4\x8dni bara\xc5\xbe zatvara neku rijeku u potpunosti, a postavlja se ili na boji\xc5\xa1nici ili na dr\xc5\xbeavnoj granici. Za njegovo se postavljanje koriste mine usmjerenog djelovanja, \xc5\xbei\xc4\x8dane zapreke kao za\xc5\xa1tita od lutaju\xc4\x87ih rije\xc4\x8dnih mina, balvanske zapreke, usidrene ili na dno polo\xc5\xbeene kontaktne rije\xc4\x8dne mine, kao i rije\xc4\x8dne snage (brodovi, osmatra\xc4\x8dnice, reflektori \xe2\x80\xa6) i topni\xc4\x8dke postrojbe._NEWLINE_- topni\xc4\x8dki bara\xc5\xbe (bara\xc5\xbena vatra) - gust vatreni zastor od topovskih zrna ili raketa ispred vlastitih polo\xc5\xbeaja da bi se sprije\xc4\x8dio napad neprijateljskih snaga. Razlikuje se bliska, nepokretna i pokretna (vatreni val) bara\xc5\xbena vatra._NEWLINE_- bara\xc5\xbe zapre\xc4\x8dnih balona \xe2\x80\x93 sprije\xc4\x8dava prodor neprijateljskih zrakoplova ka nekom \xc4\x8duvanom objektu'